**SPS 2 priedas**

**TECHNINĖ SPECIFIKACIJA**

1. **Perkantysis subjektas:**
   1. LITGRID AB (kodas 302564383), Karlo Gustavo Emilio Manerheimo g. 8 , LT-05131, Vilnius, tel. (8 5) 278 2777. Elektroninio pašto adresas: [info@litgrid.eu](mailto:info@litgrid.eu).
2. **Informacija apie perkamą objektą:**
   1. Perkamos prekės – kavos pupelės, kakava, grietinėlė, pienas, arbata, cukrus, vienkartiniai indai (toliau - Prekės).
   2. Perkamos 3 vnt. kavos aparatų priežiūros (toliau – techninė priežiūra) paslaugos (toliau -Paslaugos).
   3. 1 (vieno) vnt. automatinio kavos aparato panauda.
   4. Prekių tiekimo ir paslaugų teikimo terminas – 24 mėn.
   5. Prekių pristatymo ir paslaugų teikimo adresas, Karlo Gustavo Emilio Manerheimo g. 8, Vilnius.
   6. Techninės specifikacijos 2.1 p. nurodytos Prekės bus perkamos pagal sutarties vykdymo metu iškylantį poreikį, be ne daugiau kaip 3 kartus per kalendorinį mėnesį. Perkantysis subjektas neįsipareigoja nupirkti viso preliminaraus kiekio. Planuojamas preliminarus Prekių kiekis per sutarties laikotarpį nurodytas Techninės specifikacijos 1 priede.
3. **Reikalavimai – Prekėms:**
   1. Vidutinio skrudinimo kavos pupelės, be priedų, ne daugiau nei 5 proc. drėgnumo, ne mažiau nei 0,7 proc. kofeino, be GMO. Kavos pupelės: Arabikos (ne mažiau kaip 80 proc.) ir Robustos (ne daugiau nei 20 proc.) pupelių mišinys. Galiojimo laikas ne ilgesnis nei 18 mėn. Pristatymas ne vėlesnis nei praėjus 1/6 galiojimo terminio, pakuotė 1 kg.
   2. Kakava – tinkama automatiniams kavos aparatams, pakuotė 1 kg
   3. Grietinėlė – pagaminta iš gyvulinės kilmės pieno, nuo 10 iki 15 proc. riebumo ( pakuotė 10 vnt. po 10 g.).
   4. Grietinėlės milteliai - tinkama automatiniams kavos aparatams, pakuotė 1 kg.
   5. Pienas – gyvulinės kilmės ne didesnio nei 1,5 proc. riebumo, apdorotas itin aukšta temperatūra, galiojimo laikas ne mažiau 3 mėn. nuo Prekės pristatymo dienos, pakuotė 1 l.
   6. Pienas – gyvulinės kilmės ne didesnio nei – 3,5 proc. riebumo, apdorotas itin aukšta temperatūra, galiojimo laikas ne mažiau 3 mėn. nuo Prekės pristatymo dienos, pakuotė 1 l.
   7. Arbata:

– juoda (natūrali, pasirinktinai ne mažiau 2 rūšių);

- vaisių arba uogų arba žolelių arbata (pasirinktinai ne mažiau 4 rūšių);

- žalia (natūrali, pasirinktinai ne mažiau 2 rūšių).

3.7.1 Reikalavimai pakuotei:

a) arbatos maišelis su siūlu, kiekvienas maišelis atskirai supakuotas plastikiniame arba popieriniame vokelyje, ne mažiau nei 1,5 g pakelyje;

b) Arbatos dėžutėje turi būti sufasuota ne mažiau nei 20 vnt. arbatos maišelių;

3.8. Cukrus – smulkus baltas, sufasuotas po 5 g.

3.9. Vienkartiniai indai:

– vienkartiniai puodeliai kavai: popierius PE arba lygiavertis ne mažiau 100 proc. medžiagos, atsparūs karščiui, 230 – 250 ml talpos, tinkami sąlyčiui su maistu, be kitų įmonių prekinių ženklų ar pavadinimų;

- maišikliai kavai mediniai, neaštriais kampais, tinkami sąlyčiui su maistu;

– servetėlės popierinės, vieno sluoksnio, baltos spalvos, 24x24 cm.

1. **Reikalavimai kavos aparatams:**
   1. Pardavėjas sutarties vykdymo laikotarpiui perduoda Pirkėjui panaudos pagrindais 1 automatinį kavos aparatą atitinkantį 4.3 – 4.21 punktų reikalavimus.
   2. Kavos aparatas turi būti pristatytas ir paruoštas darbui, ne vėliau kaip per 7 darbo dienas nuo sutarties pasirašymo dienos.
   3. Kartu su kavos aparatu turi būti pateikiama gamintojo naudojimosi instrukcija bei apmokomi įmonės darbuotojai kaip naudotis automatiniu kavos aparatu.
   4. Kavos aparatas turi būti naujas.
   5. Kavos aparatas turi būti tinkamas pastatyti į numatytą 0,6 m pločio nišą.
   6. Kavos aparate turi būti pagamintų gėrimų skaitiklis.
   7. Kavos aparatas pagamina ne mažiau, kaip 80 puodelių per valandą.
   8. Kavos aparatas turi turėti vandens minkštinimo sistemą (filtrą).
   9. Kavos aparatas turi turėti galimybę pagaminti šiuos gėrimus: *Espresso kavą*, juodą kavą, kavą su pienu, *Macchiato, Cappuccino, Latte*, karštą kakavą, karštą pieną, karštą kakavą su pienu, karštą vandenį – vienu metu turi būti galimybė pasirinkti ne mažiau kaip iš 10 karštų gėrimų rūšių.
   10. Kavos aparatas turi turėti galimybę pilti gėrimus į pastatomus puodelius.
   11. Kavos aparatas vienu metu turi turėti galimybę būti papildytas ir naudoti ne mažiau kaip 1,5 kg kavos pupelių.
   12. Grietinėlės miltelių talpa ne mažiau 0,5 kg.
   13. Kakavos miltelių talpa ne mažiau 0,5 kg.
   14. Reguliuojamas sumaltos kavos kiekis vienam gėrimui.
   15. Pardavėjas savo lėšomis pajungia kavos aparatą Pirkėjo patalpoje, nurodytoje vietoje, ir paruošia naudojimui - prijungia prie atvesto vandentiekio ir elektros šaltinio.
   16. Pardavėjas su Pirkėju suderintu laiku (ne rečiau kaip kartą per dvi savaites) atlieka automatinio kavos aparato aptarnavimą: išplauna kavos aparatą, išvalo kavos tirščius, kitus skysčius, taip užtikrindamas nepertraukiamą kavos aparato veikimą savo lėšomis.
   17. Pardavėjas atlieka automatinio kavos aparato techninę priežiūrą ir remontus savo lėšomis.
   18. Sugedus kavos aparatui Pardavėjas per 2 darbo dienas, nuo Pirkėjo pranešimo apie gedimą elektroniniu paštu, pašalina gedimo ar neveikimo priežastis.
   19. Jeigu automatinio kavos aparato gedimo neįmanoma pašalinti per 2 darbo dienas, neveikiantis automatinis kavos aparatas, turi būti pakeistas kitu.
   20. Programinės įrangos sisteminiai pranešimai turi būti lietuvių arba anglų kalba.
2. **Kavos aparatų techninė profilaktika:**
   1. Pardavėjas 1 kartą per mėnesį atlieka kavos aparatų techninę profilaktiką: kavos aparatų nukalkinimas ir kavos aparatų valymas (Jura Impressa xf50 (1 vnt.), Jura Impressa XS9 (2 vnt.).
   2. Kavos aparatų techninė profilaktika turi būti atliekama su gamintojo rekomenduojamomis medžiagomis skirtomis kavos aparatų nukalkinimui ir valymui.
   3. Pardavėjas kavos aparatų profilaktiką atlieka su Pirkėju suderintu laiku.
   4. Kavos aparatų profilaktikos išlaidos priskiriamos Pardavėjui.
   5. Kavos aparatų profilaktikos teikimas vykdomas LITGRID AB darbo valandomis (I-IV - 07:30- - 16:30 val., V – 07:30-15:15 val.).
3. **Prekių pristatymas:**
   1. Pardavėjas, ne vėliau kaip per 3 darbo dienas, nuo Prekių užsakymo gavimo dienos, nemokamai Pirkėjui pristato užsakytas Prekes adresu Karlo Gustavo Emilio Manerheimo g. 8 , Vilnius.
   2. Prekių užsakymas pateikiamas elektroniniu paštu.
   3. Prekių pristatymas ir paslaugų teikimas vykdomas Litgrid AB darbo valandomis I-IV - 07:30- - 16:30 val., V – 07:30-15:15 val.).
   4. Po kiekvieno Prekių perdavimo pasirašomas priėmimo-perdavimo aktas.
   5. Nustačius, kad Prekės nekokybiškos ar su pasibaigusiu galiojimo terminu, ne vėliau, kaip per 2 (dvi) darbo dienas, nuo pranešimo apie nekokybiškas Prekes gavimo dienos, Pardavėjas privalo Prekes pakeisti naujomis, kokybiškomis.

Pridedama**.**

**1 priedas.** Preliminarūs kiekiai 24 mėnesių laikotarpiui.

**Poreikis 24 mėnesiams\***

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Matavimo vnt.** | **Fasuotė** | **Preliminarus kiekis** |
| **1** | **2** | **3** | **4** | **5** |
| 1. | Kavos pupelės | Pak. | 1 kg | 250 |
| 2. | Grietinėlė | Pak. | 10 \* 10 g | 60 |
| 3. | Grietinėlė sausa (kavos aparatams) | Pak. | 1 kg | 100 |
| 4. | Pienas (ne daugiau nei 1.5 proc. riebumo) | Pak. | 1 L | 3600 |
| 5. | Pienas (ne daugiau nei 3.5 proc. Riebumo) | Pak. | 1 L | 1700 |
| 6. | Kakavos milteliai (kavos aparatams) | Pak. | 1 kg | 50 |
| 7. | Cukrus | Pak. | 0,5 g | 74000 |
| 8. | Juoda arbata | Pak. | ne mažiau kaip 20 maišelių pakuotėje | 400 |
| 9. | Žolelių arbata | Pak. | ne mažiau kaip 20 maišelių pakuotėje | 400 |
| 10. | Vaisių, uogų arbata | Pak. | ne mažiau kaip 20 maišelių pakuotėje | 350 |
| 11. | Žalia arbata | Pak. | ne mažiau kaip 20 maišelių pakuotėje | 350 |
| 12. | Vienkartiniai puodeliai | Vnt. | 1 vnt. | 2000 |
| 15. | Maišikliai kavai | Pak. | 1000 vnt. | 55 |
| 16. | Servetėlės (24x24cm.) | Pak. | 400 vnt. | 100 |
| 17. | Automatinis kavos aparatas (panaudai) | Vnt. | 1 | 1 |
| 18. | Kavos aparatų techninė profilaktika | Vnt. | 3 | 24 |

**\*Perkantysis subjektas Prekes ir Paslaugas numato pirkti pagal faktinį poreikį ir neįsipareigoja nupirkti viso preliminaraus kiekio, preliminarus kiekis skirtas pasiūlymų vertinimui.**